74 
OBSERVATIONES ZOOLOGICAE. 
Melonis fructum prorsus non tangit. 
In orbe eodem posui duas tabulas radicum solani esculenti coctarum, 
prunum domesticum et nucem juglandem. Radicem solani primum abstulit 
totamque voravit. Postea objeci juglandem putamine suo viridi adhuc ob- 
ductam. Hanc abstulit. Nuces semper circumvolvit et ad suturam primum 
arrodit. Abstulit quoque cuticulam nuclei , sed putamen ligneum non inte- 
grum abstulit. Tum furatus est prunum damascenum , quod dimidium tantum 
deglubit , dimidiumque voravit. Saturem adeo fuisse oportet. Sed immediate 
post taleolam radicis solani adhuc voravit — adeo has amat — rursusque 
juglandem. Hoc tempore parum inhiavit pani. 
Castaneas tostas praefert crudis , et avidissime vorat. 
Omnia olerum genera amabat , et ex orbe lingebat. Ipsas lenticulas , quas 
non singulatim palmis cepit , ipsamque cochleariam armoraciam cum mica 
panis coctam , licet sternutamentum grave illi excitaret. Vinacea decorti- 
cavit acinosque dejecit, ita ut parum ex illis relinqueretur. 
Brassicam capitatam rubram voravit et rapas , sed non ubi cum pedibus 
vervecinis coctae essent. 
Brassicae crispae gratia panem similagineum lactatum , quem valde amavit, 
reliquit. Aut potius brassicam panis amore non reliquit. 
Voracitatem in causa esse credo, quod quandoque vomuerit. Materia 
rejecta luit chymus albus ex comestis nucibus. 
Ficum siccam absque ulla arrosione dimidiam voravit : postea dimidiam 
uvam passam : sed iis relictis rediit ad panem. 
Artocreata parva olfecit , neque tetigit. Sed partem panosam ejus sepa- 
ratim exhibitam avide voravit. 
Quum aliquando satur (nam omnes nuces tum abscondebat,) undique 
discurreret , et cupidus cupedias conquireret more suo , incidit in nuces ex 
pruno damasceno residuas. Primam rodendo aperuit , et nucleum voravit ; 
secundam aperuit , nucleum rejecit : ceteras arrodere coepit , sed mox 
seposuit. 
Quum inter jentandum in cavea sua , ab extero homine nucem accepisset, 
non hanc ut alias facere solebat , sed panem coffea lacteata imbutum , quod 
ipsi jentaculum erat , in foeno abscondidit. Tamen ejusmodi panem nucibus 
praeferre solebat. An quod metuerat ne quod exterus sibi praebuisset, rursus 
eriperetur ? 
Panem primarium lacteatum , fructus horaeos coctos ex quo nosse di- 
